Ég er fæddur á Bakkafirði , á prestsetrinu á Skeggjastöðum , 3. mars 1927 . Ég var hjá prestshjónunum til sjö ára aldurs að ég flutti suður til Reykjavíkur til foreldra minna . Foreldar mínir voru Eiríkur Þorsteinsson og Ingibjörg M. Pálsdóttir . Móðir mín dó þegar ég var átta ára . Við erum þrjú alsystkinin og ég á tvö hálfsystkini . Foreldrar mínir fluttu snemma suður og ég ólst upp hjá prestinum , séra Ingvari Nikulássyni ... Sex eða sjö ára var ég byrjaður að spila á munnhörpu . Móðir mín spilaði á orgel ýmis danslög sem ég spilaði síðar á munnhörpu . Síðar fór ég að spila dægurlög sem ég heyrði í útvarpinu . Þá spilaði ég lög eins og Jósep , Jósep , bágt á ég að bíða og ýmsa gamla slag - ara sem ég lærði í danslagatímum í útvapinu á laugardagskvöldum . Þessi lög var ég að spila meira eða minna þar til ég var orðinn tólf ára ... Úr viðtali við Þorstein í Morgunblaðinu 19. desember 1999 , bls. 24 B.